
****

**Macskasztárok a Geopen Kiadónál**

**Egy album, melyben a macskák nem macskák. Susan Herbert a Geopen gondozásában, Macskasztárok címmel jelentette meg 240 színes illusztrációját tartalmazó válogatását, melyben híres képzőművészeti alkotások, színdarabok, operák és filmek főszereplői tekintenek ránk vissza macskák képében.**



Az albumot felütve nyomban kiderül, az illusztrációk alkotója szeret játszani, s ennek megfelelően gazdag a képzelőereje. Szereti a macskákat is, hiszen képeket festett róluk. De az ő modelljei nem macskás helyzetekben láthatók, kandalló előtt összegömbölyödve, egeret vagy fonalgombolyagot kergetve. Híres képzőművészeti alkotások, színdarabok, operák és felejthetetlen filmek főszereplőiként néznek vissza ránk. A művész ellenállhatatlan szellemességgel és mesterségbeli tudással festette őket újra, az eredeti után. Ebben a válogatásban klasszikus képző- és filmművészeti alkotásokon derülhetünk macskás megközelítésből. Újragondoljuk Botticelli habokból megszülető Venusát, a németalföldiek tehetős polgárait, az impresszionisták legnépszerűbb modelljeit. Majd ikonikus jeleneteket idézünk fel filmekből A keresztapától az Arábiai Lawrence-en vagy a Doktor Zsivágón át a Drakuláig. Annyi bizonyos, az albumban összegyűjtött macskasztárok elbűvölik és megnevettetik a művészetek és a macskák iránt egyaránt rajongó olvasókat.

Vető Viktória  
presspresso  
20 411 3504